kardosdrur/scandi-wiki huggingface dataset:
Ashram

Begrebet ashram findes i hinduistisk religiøs tænkning og er her betegnelsen for de fire livsstadier, som mænd fra de tre øverste kaster kan gennemleve. De fire ashram’er er: brahmacharin (discipel), grihasta (husholder), vanaprastha (eneboer) og sanyasin (omvandrende asket).

Fra oldindisk tid har en ashram desuden været dén afsidesliggende bolig (ofte meget ydmyg), som en vanaprastha trak sig tilbage til for at meditere, og det er det for så vidt stadigvæk. Begrebet ’ashram’ har imidlertid udviklet sig til et langt mere flertydigt begreb og dækker også, hvad vi forstår som et herberg, et refugium, eller som et sted, hvor en åndelig leder samler sine tilhængere; således oprettede Mahatma Gandhi, i nærheden af Ahmedabad i den indiske delstat Gujarat, Sabarmati Ashram, hvorfra han udviklede sine ideer om ”…  activities to carry on the search for Truth and develop Fearlessness” (Gandhi-citat). Ideer han brugte i sin kamp for Indiens selvstændighed.I dag er begrebet ’ashram’ ofte brugt som betegnelse for et større eller mindre hjælpeprojekt. Et eksempel herpå er ’Banwasi Seva Ashram’, der omfatter undervisningsprojekter, hospital, forsøgslandbrug og uddannelse m.m. for en fattig og udbyttet landbefoklkning, der er bosiddende i 400 landsbyer i delstaten Uttar Pradesh.

Hinduisme
Social kontrakt

En social kontrakt (også kendt som samfundspagt eller herskerkontrakt) er en tænkt, underforstået aftale mellem et samfunds medlemmer, hvor disse underkaster sig et fælles regel- og normsæt. Begrebet kendes bl.a. fra politiske filosoffer som Jean-Jacques Rousseau, John Locke Thomas Hobbes.

Kildehenvisninger

Litteratur 
 Jonathan Wolff (2015). An Introduction to Political Philosophy. 3. udg, Oxford University Press.

Referencer 

Politisk filosofi
Socialteori
Socialvidenskabelige begreber
Georg Marco

Georg Marco (født 29. november 1863 i Czernowitz, død 29. august 1923 i Wien) var en østrigsk skakmester og -skribent.

Eksterne henvisninger 

Skakstormestre fra Østrig
Nupo

Nupo (af "nutritional powder", næringspulver) er en danskudviklet slankeproduktserie, som primært består af ernæringspulver i form af milkshake-agtige drikke og supper.  

Nupo slankepulver er udviklet af fedmeforskere, bl.a. overlæge Flemming Quaade, på Hvidovre Hospital tilbage i 1980'erne. 

Nupo omfatter tre produktgrupper: fuldkosterstatninger, måltidserstatninger og snacks.

Nupo har tidligere indholdt det kunstige sødemiddel Aspartam som en af ingredienserne. Fødevareregion Øst har i 2007 konstateret, at Nupo Jordbærdrik har et indhold af det kunstige sødemiddel Aspartam, der væsentligt overstiger de tilladte grænseværdier.

Kilder 
 

Overvægt
Ernæring
Uv-indeks

Uv-indeks er et udtryk for intensiteten af ultraviolette stråling fra solens lys på et bestemt sted på en bestemt dag. Uv-indekset hænger direkte sammen med intensiteten af uv-stråling der rammer jordens overflade, målt i W/m². Formålet med at måle uv-indekset er som regel at hjælpe folk til at beskytte sig mod uv-lys der kan føre til solskoldning, øjenskader som grå stær, hudaldring og hudkræft.

Uv-Indeksets skala går fra 1 til 10, hvor 1 betyder meget svag intensitet af ultraviolet stråling og værdier fra 8 - 10 betyder ekstremt kraftig intensitet. Uv-indekset kan godt være højt et givent sted selvom der er overskyet og solen ikke er direkte synlig. Det gælder især nær vand eller is, da vand- og is-overflader tilbagekaster en væsentlig del af den ultraviolette stråling. Et index på 0 er teoretisk muligt, men dog usandsynligt. I Danmark vil værdien ikke blive meget højere end 6 på grund af den nordlige beliggenhed på jordkloden, men nærmer man sig ækvator kan den nå dobbelt så høje værdier. 

På grund af absorption i atmosfæren, afhænger Uv-indekset blandt andet af højden man befinder sig i. Rekorden for uv-indeks målt på jordoverfladen er 43,3, hvilket blev målt i Andesbjergene i 2003.

Når uv-indekset forudsiges, tages der højde for de bølgelængder af det ultraviolette lys som huden er mest følsom overfor, og viden om ozonlagets tykkelse og tilstedeværelsen af skyer ligger til grund for forudsigelserne.

Kilder/referencer

Eksterne henvisninger 
DMI's daglige solvarsel (inkl. uv-indeks)

Meteorologi
Green (golf)

En Green, også kaldet putting green, er et lille, kortklippet græsområde, der omringer flaget på en golfbane. Den kan svinge meget i sværhedsgrad, ud fra størrelse og niveauforskelle.

Golf

fr:Terrain de golf#Green
Blood

Blood er et computerspil udviklet af Monolith Productions og distribueret af GT Interactive. Det blev udgivet den 31. maj, 1997 og benyttede den første Build-motor af Ken Silverman til at lave voxel'er. Det er et førstepersonsskydespil angiveligt sat til at foregå i årtiet 1920 med teknologi og våben fra den tid plus science fiction-anakronisme.

Blood-produkter 
De følgende Blood-produkter er blevet lavet:
 En demonstrationsversion, som kun officielt blev udgivet på en CD medfølgende tidsskriftet PC Gamer i maj i år 1997
 En shareware-version, der blev solgt i en æske
 Blood
 En censureret version
 En europæisk version
 En version udgivet under PLATINUM PC-mærket
 One Unit Whole Blood
 Blood Plasma Pak
 Cryptic Passage for Blood
 Blood: The Official Strategy Guide
 Blood: Unlock the Secrets
 En musemåtte
 En tatovering, man kan klistre på huden
 En t-shirt
 Blood II: The Chosen
 En europæisk version af Blood II: The Chosen
 En version af Blood II: The Chosen udgivet under replay-mærket
 En version af Blood II: The Chosen udgivet under Best of Infogrames-mærket
 Blood II: The Chosen: The Nightmare Levels
 En europæisk version af Blood II: The Chosen: The Nightmare Levels
 The Blood Group
 Blood II: The Chosen med en manual og Blood
 Blood II: The Chosen Official Strategy Guide
 En Blood II: The Chosen-t-shirt

Henvisninger 
 Transfusion

Eksterne henvisninger 
 Bloods officielle hjemmeside 

Computerspil fra 1997
First-person shooter
DOS-spil
Maracanã

Estádio do Maracanã, "Maracanã stadion", (Officielle navn: Estádio Jornalista Mário Filho), i Rio de Janeiro, Brasilien, er et af verdens største stadioner. Maracanã stadion er opkaldt efter bydelen Maracanã, der er en forholdsvis stor bydel i Rio de Janeiro.

Stadionet er hjemmebane for tre ud af fire af de største fodboldklubber i Rio de Janeiro: Flamengo, Botafogo og Fluminense.

Stadionet, der var bygget til VM i fodbold i 1950, havde før plads til over 200.000 tilskuere. Men Maracanas tilskuerkapacitet blev dog formindsket en del, da man vedtog, at det var bedre med siddepladser end ståpladser under renoveringen af stadionet i 1990'erne.

I dag er kapaciteten formindsket helt ned til 82.238. Grunden til, at man har renoveret stadionet så mange gange og taget siddepladser frem for ståpladser, er en række ulykker i forbindelse med kampene, hvor mennesker er blevet trampet ihjel.

Stadionet var blevet udpeget til at afvikle finalen til VM i fodbold 2014.

Kampe spillet på stadionet under FIFA Confederations Cup 2013

Kampe der skal spilles på stadionet under VM i fodbold 2014

Referencer 

Fodboldstadioner i Brasilien
Sport i Rio de Janeiro
Sommer-OL 2016
VM i fodbold 2014
Solingen

Solingen er en by i den tyske delstat Nordrhein-Westfalen. Den ligger omkring 10 kilometer øst for Düsseldorf og ca. 30 kilometer nord for Köln. Pr. 2016 boede der 158.908 indbyggere.

Byen er bl.a. kendt for at være SS-officer Adolf Eichmanns fødested.

Eksterne kilder/henvisninger 

 Officielt websted

 
Hanse
Oranienburg

Oranienburg er en by i Brandenburg i Tyskland, 35 kilometer nord for Berlin og huser pr. 2005 41.030 indbyggere. I 1936 indrettedes i byen én af første koncentrationslejre i Nazityskland, nemlig Sachsenhausen.

Byer i Brandenburg
Gangart

Gangart er dyrs forskellige måder at gå eller løbe på. Der er for eksempel forskel mellem pasgang og diagonalgang. Ordet gangart bruges særligt om heste og hvordan de bevæger sig. Menneskets vigtigste gangarter er at gå og løbe.

Hestegangarter 
Alle heste har de tre hovedgangarter: skridt, trav og galop. Desuden har islandske heste blandt andet tölt ("flygende skridt") 
og pas.
Blandt hesteracer fra USA kender man også bl.a. til gangarterne "fox trot" og "running walk".

Der bliver afholdt konkurrencer, hvor hestene med deres ryttere kan fremvise gangarter, som de har trænet.

Se også 
 Galop (hestesport)
 Trav (hestesport)
 Ridesport

Dyr
Hestesport
Art
Animals (album)

Animals er et konceptalbum af det engelske rockband Pink Floyd som blev udgivet d. 3 januar 1977 i Storbritannien og d. 2. februar i USA. Albummet havde stor succes i USA og nåede plads #3 på Billboard-albumhitliste. Animals blev dog mærket som en kritisk og kommerciel skuffelse i sammenligning med de forrige udgivelser The Dark Side of the Moon, og Wish You Were Here. Som et resultat på denne skuffelse var albummet kun på den amerikanske hitliste i et halvt år. Alligevel har det solgt en del og fået tildelt platinum af RIAA.

Album-information 
Animals er kendt som en af Pink Floyds mest dystre album.
Hver sang på albummet fortæller Pink Floyds opfattelse af klassedelingen i de kapitalistiske samfund: Grisene (sangen "Pigs (Three Different Ones)") er metafor for ejerne af større fabrikker (overklassen), og hvordan de (mis-)bruger deres magt. Hunde (sangen "Dogs") er de ubarmhjertige mænd, der sørger for, at virksomheden kan fungere (middel-- og overklassen), og fårene (sangen "Sheep") er arbejderne, der nu er trætte af at bære læsset, og som gør oprør (underklassen). 
Albummet cirkuleres med sine tre primære sange på hver over ti minutters spillelængde ("Dogs" endda på 17 minutter) af de to gladere sange "Pigs On The Wings" – Part 1 og 2.
Opdelingen af personerne i forhold til dyr er en reference til den litterære klassiker Kammerat Napoleon af George Orwell.

Spor 
Alle sangene er sunget af Roger Waters, med undtagelse af "Dogs", som blev sunget af David Gilmour og Waters.

Original LP og CD 

 "Pigs on the Wing 1" (Roger Waters) – 1:25
 "Dogs" (David Gilmour/Roger Waters) – 17:08
 "Pigs (Three Different Ones)" (Roger Waters) – 11:28
 "Sheep" (Roger Waters) – 10:20
 "Pigs on the Wing 2" (Roger Waters) – 1:25

Side et 
 "Pigs on the Wing 1"
 "Dogs"
 "Pigs (Three Different Ones)" (Part et)

Side to 
 "Pigs (Three Different Ones)" (Roger Waters)
 "Sheep"
 "Pigs on the Wing 2"

Album fra 1977
Pink Floyd-album
Polært koordinatsystem

Et polært koordinatsystem er en type af koordinatsystem, som tager udgangspunkt i polære koordinater til forskel fra de sædvanlige rektangulære, som er at finde i et kartesisk koordinatsystem.

Princippet i polære koordinater er at man angiver alle punkter ved hjælp af følgende to informationer:
 Punktets vinkel (grader eller radianer ) i forhold til hvad man ville kalde x-aksen i et rektangulært koordinatsystem
 Punktets afstand fra origo

Disse to ting kan beregnes på følgende måde, ud fra punktets position i det kartesiske koordinatsystem.

Bemærk:
 ε = 0 når x er positiv, ε = 1 når x er negativ.
 n er et heltal; for hver mulig værdi af θ kan man finde en anden mulig værdi ved at addere eller subtrahere 2π.
 Vinklen er π/2 hvis x er 0, og y er positiv. Ligeledes er vinklen 3π/2 hvis x er 0 og y er negativ.

Når disse beregninger er udført angives punktet så på følgende måde, jf. definitionerne på hhv. sinus og cosinus.

Anvendelse af polære koordinater 

Grundet definitionen på et punkt i et polært koordinatsystem, opstår der visse fordele i anvendelsen af polære koordinater i forhold til hvad man kan opnå med rektangulære. Særligt fordelagtigt er det at bruge polære koordinater til cykliske figurer, eller hvor der blot indgår noget cirkulært. Det simpleste tænkelige eksempel er at fremstille en cirkel. Her er forskriften for en cirkel med radius 1.

Længden til det løbende punkt, sættes altså konstant til at være lig én, hvilket altså er afstanden fra origo til periferien. Dernæst sættes vinklen til at variere mellem 0 og 2π eksklusiv (eller 0 og 360° i vinkler), hvorved hele cirklen medtages.

Koordinatsystemer
Veles

Veles er by i Nordmakedonien og ligger 48 km fra hovedstaden Skopje, 40 km fra byen Štip, 41 km fra byen Negotino og 52 km fra byen Kavadarci.

Byen Veles voksede i det 19. århundrede og blev til et vigtigt handelscenter. Da Makedonien var en del af Jugoslavien, var byens navn Titov Veles (en af fire byer i Jugoslavien som havde Titos navn), til ære for den jugoslaviske præsident Josip Broz Tito (1893 – 1980).

I dag er byen en metalindustriby med smelteovne til jern, bly og zink, og med porcelænsfabrik og silkefabrik.

Omkring 20 km syd for Veles, tæt ved Kumanovo – Gevgelija motorvejen (eller på den gamle hovedvej 1 til Gevgelija) ligger ruinerne af den gamle by Stobi, som stammer helt fra år 197 f.Kr. Byen var på den tid hovedstad i den makedonske romerske provins Salutaris.

Kilde 
 Blanding af forskellige makedonske skolebøger

Byer i Nordmakedonien
Mime Fønss

Mimmi "Mime" Fønss (født 12. november 1911 på Frederiksberg, død 18. august 1994 i København) var en dansk skuespillerinde. Hun var datter af skuespilleren Johannes Fønss.

Hun blev uddannet fra Det ny Teater i 1932. Herefter foretog hun studierejser til Frankrig, Schweiz, Tyskland og Østrig.

Blandt de teatre, som hun optrådte på, kan nævnes Casino Teatret, Odense Teater, Aalborg Teater, Frederiksberg Teater, Ungdommens Teater, Gladsaxe Teater, Aarhus Teater, Det kongelige Teater og Gladsaxe Teater. Hun har medvirket i en lang række forestillinger, som f.eks. Høfeber, Arsenik og gamle kniplinger, Fru Inger til Østraat, Maria Stuart, Jean de France, Bagtalelsens Skole, Sangen om sengen, Faderen, Tre søstre, Sidste akt og Generalinden.

I tv huskes hun fra produktionen Rundt om Selma og herudover havde hun roller i serierne Huset på Christianshavn og Livsens ondskab.

Hun var gift med teaterchefen og skuespilleren Poul Petersen, med hvem hun fik to børn.

Udvalgt filmografi 
 Vi kunne ha' det så rart – 1942
 Tante Cramers testamente – 1942
 Mine kære koner – 1943
 Guds mærkelige veje – 1944
 I den grønne skov – 1968
 Balladen om Carl-Henning – 1969
 Og så er der bal bagefter – 1970
 Den forsvundne fuldmægtig - 1971
 Den korte sommer – 1976
 Sidste akt – 1987

Eksterne henvisninger 
 
 Mime Fønss på Dansk Film og Teater 
 

Skuespillere fra Danmark
Personer fra Frederiksberg
Modtagere af Ole Haslunds Kunstnerfonds legat
Personer i Dansk Kvindebiografisk Leksikon
Personer i Kraks Blå Bog (afdøde)
Mime
Danskere i 1900-tallet
Personer i Dansk Biografisk Leksikon
Modtagere af Teaterpokalen
Transfusion (computerspil)

Transfusion er et computerspil, som er frigivet under GNU General Public License-licensen, som skal forsøge at efterligne Monolith Productions' Blood fra år 1997. Dette kan lade sig gøre, da rettighedsindehaverne til det oprindelige computerspil har givet tilladelse til at en sådan efterligning må fremstilles.

Der fokuseres på, at det skal fungere på flest mulige computertypet og -operativsystemer, hvilket kan lade sig gøre med den benyttede DarkPlaces-spilmotor, som er en videreudvikling af Quake-spilmotoren.

Projektets opståen
Oprindeligt var det ønsket, at kildekoden til Blood blev frigivet, ligesom det skete med flere af de lige så populære computerspil, som benyttede den samme Build-spilmotor, men efter mange års forsøg på dette er det endnu ikke lykkedes, da kildekoden gennem tiden har haft flere ejere, som indtil videre har gjort det problematisk at vide, hvem der havde rettighederne til at frigive den. I stedet for at vente, måske forgæves, besluttede man blandt tilhængerne af Blood at lave denne efterligning.

Fokusering
Primært er der blevet fokuseret på, at få flerspillerdelen til at fungere, men der arbejdes nu også på enkeltspillerdelen. Udviklingen sker dog ikke så hurtigt, da der mangler udviklere.

Eksterne henvisninger
Transfusions officielle hjemmeside

Computerspil fra 2007
First-person shooter
Linux-spil
Windows-spil
Frie computerspil
Chinatown (London)

Londons Chinatown ligger i Sohoområdet som igen ligger i området City of Westminster. Chinatown dækker området omkring Gerrard Street og indeholder mange kinesiske restauranter, forretninger og souvenirbutikker. Wong Kei er en af de mest kendte restauranter i Chinatown.

City of Westminster
Power over Ethernet

Power over Ethernet eller PoE teknologien beskriver, hvordan et system kan sende elektrisk energi sammen med data til fjerne enheder over standard twisted-pair kabel i et ethernet datanet. Denne teknologi er anvendelig til elektrisk at forsyne IP-telefoner, trådløse basisstationer, webcam, switche, computere og andre anvendelser, hvor det er besværligt med separat elektrisk forsyning. PoE teknologien er på sin vis sammenlignelig med POTS telefoner, som også modtager elektricitet og analoge data gennem samme kabel.

Der er en del ad hoc PoE teknikker, men PoE udstyr, som opfylder IEEE standarden, kan stærkt anbefales af sikkerhedsmæssige årsager.

Følgende mere kendte Power over Ethernet tekniker er her:
 Standarden IEEE 802.3af (rimelig udbredt)
 Den kommende standard IEEE 802.3at (=PoE+, PoEplus...)

Se også 
 PoE+

Eksterne henvisninger 
 IEEE 802.3af standard (PDF Reader required) 
 Net-powered computer goes on show – BBC article on a computer powered entirely by PoE
 Poweroverethernet.com 

Datanet
IEEE 802.3af

IEEE 802.3af standarden er i dag en del af IEEE 802.3at-2009 standarden som IEEE 802.3at-2009 Type 1, der beskriver hvordan et kabelsystem baseret på Cat.3/Cat.5 eller bedre, kan sende elektrisk energi (max. 12,95W) sammen med data til fjerne enheder over standard twisted-pair kabel i et ethernet datanet. Denne teknologi er anvendelig til elektrisk at forsyne IP-telefoner, trådløse basisstationer, webcam, switche, computere, barbermaskiner og andre anvendelser hvor det er besværligt med separat elektrisk forsyning. PoE teknologien er på sin vis sammenlignelig med POTS telefoner, som også modtager elektricitet og analog data gennem samme kabel.

Standarden beskriver to typer af enheder: Power Sourcing Equipment (PSE) og Powered Devices (PD). Power Sourcing Equipment udbyder på intelligent vis elektricitet til Powered Devices. 

Standarden beskriver to måder hvormed man kan sende elektricitet gennem kablet.
Lederne 4 & 5 i 8P8C-stikket forsyner med 48 volt positiv spænding (+) eller faktisk nul volt; lederne 7 & 8 forsyner med 48V negativ spænding (-).
Sammen med data-lederne: Lederne 3 & 6 i 8P8C stikket forsyner med 48 volt positiv spænding (+) eller faktisk nul volt; lederne 1 & 2 forsyner med 48V negativ spænding (-).

Her er en typisk måde at sende elektricitet via et PDS-kabel. IEEE 802.3af injektoren (PSE) sender energi ind i kablet og IEEE 802.3af power splitteren (PD) trækker energien ud.

Power splitteren har som regel indbyggede smps, som f.eks. kan omsætte 48V til 12V 1A eller 5V 2,5A i energimodtagerenden.

Der findes netudstyr (f.eks. 802.3af switche), som selv kan sende 48V ud i RJ-45 switchporten. I disse netudstyr er der typisk indlejret en PSE per switchport.

IEEE 802.3af "sikkerhed" 
IEEE 802.3af PSE er intelligent og sender efter tænding, en svag ufarlig spænding ud i kablet for at finde ud af om der sidder en IEEE 802.3af PD i den anden ende. Registrerer den det, sender den 48V ud i kablet, ellers ikke.

Hvis IEEE 802.3af PSE opdager at der ingen IEEE 802.3af PD er i den anden ende slukker den for de 48V.

Kilder/henvisninger

Se også 
IEEE 802.3at Highpower version PoE+
PoE
PoEplus, HighPoE, High-power PoE

Eksterne henvisninger 
 IEEE 802.3af Task Force
 IEEE 802.3af standard 

Datanet
Elektriske kabler
3af
IEEE 802.3at

IEEE 802.3at-2009 
er en PoE standard der beskriver, hvordan et kabelsystem baseret på Cat.5 eller bedre, kan sende elektrisk energi sammen med data til fjerne enheder over standard twisted-pair kabel i et ethernet datanet. Denne teknologi er anvendelig til elektrisk at forsyne IP-telefoner, trådløse basisstationer, webcam, switche, computere og andre anvendelser hvor det er besværligt med separat elektrisk forsyning. PoE teknologien er på sin vis sammenlignelig med POTS telefoner, som også modtager elektricitet og analog data gennem samme kabel.

Den højere mulige effekt på op til 25,5W (2 snoede par og Mode 2 understøttes) betyder at langt flere stykker udstyr kan forsynes med elektricitet via kabling. IEEE 802.3at er bagud kompatibel med 802.3af.

IEEE 802.3at "sikkerhed" 
IEEE 802.3at PSE er intelligent og sender efter tænding, en svag ufarlig spænding ud i kablet for at finde ud af om der sidder en IEEE 802.3af eller IEEE 802.3at PD i den anden ende. Registrerer den det, sender den spænding ud i kablet, ellers ikke.

Hvis IEEE 802.3at PSE opdager at der ingen IEEE 802.3af eller IEEE 802.3at PD er i den anden ende slukker den for spændingen.

Standard implementation

Se også 
 PoE
 IEEE 802.3af tidligere standard med 12,95W begrænsning.

Kilder/referencer

Eksterne henvisninger 
 PoE portal 
 Power over Ethernet Plus Study Group

Datanet
Elektriske kabler
3at
Ataf

Ataf Khawaja er en dansk rapper, der i hiphop-kredse også er kendt under navnet Sorte Slyngel. Han har pakistanske rødder og opvokset i Vanløse og har været en del af det danske hiphopmiljø de sidste 25 år. Ataf begyndte som solist, men dannede hurtigt gruppen Smooth Asiatics, som siden er kendt som Kidnap. Kidnap blev store i undergrundsmiljøet, men de rappede på engelsk. Ataf syntes udfordringen lå i at rappe på dansk, og dette resulterede bl.a. i gæsteoptræden på Jokeren og Den Gale Poses 3. album og turné, medvirken på Clemens’ første album Regnskabets time, og Ataf har desuden optrådt på Roskilde Festivalens hiphopscene tre gange.

Ataf, som i starten af sin karriere dyrkede gangster-stilen, gjorde sidenhen op med dette image, og valgte at rappe om integration, identitet og samfund.

Diskografi 

 Paraderne Nede (2005)
 Galleri (2009)

Referencer

Eksterne henvisninger 
 

Fra DR P3 playlistnyt
Hiphoppere fra Danmark
Tjek fødselsår
Musikere fra Pakistan
Rappere fra Danmark
Muslimer fra Pakistan